b'\n_START_ARTICLE_\nEvropsko ra\xc4\x8dunsko sodi\xc5\xa1\xc4\x8de\n_START_SECTION_\nZgodovina\n_START_PARAGRAPH_\nRa\xc4\x8dunsko Sodi\xc5\xa1\xc4\x8de je bilo ustanovljeno s prora\xc4\x8dunsko pogodbo leta 1975, formalno pa je bilo ustanovljeno 18. oktobra 1977. Prvo sejo je imelo teden kasneje. V tem \xc4\x8dasu sodi\xc5\xa1\xc4\x8de ni bila uradna institucija, ampak zunanji organ namenjen reviziji financ Evropskih skupnosti. Nadomestilo je dva lo\xc4\x8dena organa z revizijsko funkcijo, enega ki se je ukvarjal s financami Evropske gospodarske skupnosti in Euratoma ter drugega, ki je nadzoroval Evropsko skupnost za premog in jeklo._NEWLINE_Sodi\xc5\xa1\xc4\x8de ni imelo dolo\xc4\x8denega pravnega statusa vse do uveljavitve Maastrichtske pogodbe, ko je postalo peta institucija ter prva nova institucija vse od nastanka Evropskih skupnosti. S tem, ko je formalno postalo institucija, je pridobilo nekaj mo\xc4\x8di, kot na primer pravica do vlaganja to\xc5\xbeb pri Evropskem sodi\xc5\xa1\xc4\x8du pravice (ESP). Revizijo je smelo opravljati samo v okviru prvega stebra EU, torej nad Evropskimi skupnostmi, kasneje pa je v okviru Amsterdamske pogodbe pridobilo polno mo\xc4\x8d nadzora financ celotne EU.\n_START_SECTION_\nFunkcije\n_START_PARAGRAPH_\nKljub svojemu imenu sodi\xc5\xa1\xc4\x8de nima sodnih funkcij. Prej je profesionalna zunanja preiskovalna revizijska agencija. Glavna naloga sodi\xc5\xa1\xc4\x8da je, da od zunaj preveri, \xc4\x8de je prora\xc4\x8dun Evropske Unije izvajan pravilno, torej da se evropska sredstva porabijo zakonito in z dobrim upravljanjem. Pri tem sodi\xc5\xa1\xc4\x8de preverja dokumentacijo vseh oseb, zadol\xc5\xbeenih za upravljanje s prihodki ali odhodki Unije. Sodi\xc5\xa1\xc4\x8de je dol\xc5\xbeno predlo\xc5\xbeiti morebitne nepravilnosti dr\xc5\xbeavam \xc4\x8dlanicam ali pa institucijam. Izdaja letna poro\xc4\x8dila kot tudi posebna poro\xc4\x8dila o dolo\xc4\x8denih organih in problemih Odlo\xc4\x8ditve Sodi\xc5\xa1\xc4\x8da so podlaga za odlo\xc4\x8ditve Evropske komisije. Na primer: ko Sodi\xc5\xa1\xc4\x8de ugotovi nepravilnosti pri upravljanju EU sredstev v dolo\xc4\x8denih regijah v Angliji, Sodne odlo\xc4\x8dbe, ki je podlaga za Evropske Komisije odlo\xc4\x8ditve, na primer: ko je Sodi\xc5\xa1\xc4\x8de ugotovilo, da je pri upravljanju sredstev EU v dolo\xc4\x8denih pokrajinah v Angliji pri\xc5\xa1lo do nepravilnosti, je Komisija sredstva za te pokrajine ukinila ter kaznovala vse tiste, ki niso zopet vzpostavili sprejemljivih standardov._NEWLINE_V tej vlogi mora Sodi\xc5\xa1\xc4\x8de ostati neodvisno, vendar kljub temu v stiku z ostalimi institucijami, na primer klju\xc4\x8dna vloga Sodi\xc5\xa1\xc4\x8da je letno poro\xc4\x8dilo, ki ga prelo\xc5\xbei Evropskemu parlamentu. Na podlagi tega poro\xc4\x8dila se Parlament odlo\xc4\x8di, \xc4\x8de bo sprejel na\xc4\x8drt prora\xc4\x8duna Komisije za teko\xc4\x8de leto. Parlament je prora\xc4\x8dun zavrnil leta 1984 in 1999 ter je v zadnjem primeru povzro\xc4\x8dil odstop Santerjeve komisije. \xc4\x8ce je sodi\xc5\xa1\xc4\x8de s porabo sredstev zadovoljno, o tem obvesti Svet in Parlament, da se davkopla\xc4\x8devalski denar porablja pravilno. S sodi\xc5\xa1\xc4\x8dem se je potrebno posvetovati pred sprejetjem katerekoli zakonodaje, ki ima vezo s financami, vendar mnenje sodi\xc5\xa1\xc4\x8da ni zavezujo\xc4\x8de.\n_START_SECTION_\nVelikost\n_START_PARAGRAPH_\nVelikost sodi\xc5\xa1\xc4\x8da je bilo mnogokrat predmet kritik. Na podlagi sistema, da ima vsaka dr\xc5\xbeava \xc4\x8dlanica enega predstavnika, je \xc5\xa1tevilo \xc4\x8dlanov sodi\xc5\xa1\xc4\x8da zraslo iz devet na sedemindvajset leta 2007. Tako \xc5\xa1tevilno \xc4\x8dlanstvo predstavlja problem za dosego soglasja. Tako je kljub temu, da je \xc5\xa1tevilo zaposlenih zraslo na 200, \xc5\xa1tevilo poro\xc4\x8dil Sodi\xc5\xa1\xc4\x8da upadlo. Zvrstilo se je \xc5\xbee ve\xc4\x8d predlogov za zmanj\xc5\xa1anje \xc5\xa1tevila \xc4\x8dlanov sodi\xc5\xa1\xc4\x8da in reorganizacijo, vendar niti Evropska ustava niti Lizbonska pogodba tega problema nista odpravili, \xc4\x8deprav so to zahtevali tako biv\xc5\xa1i \xc4\x8dlani sodi\xc5\xa1\xc4\x8da kot poslanci Evropskega parlamenta.'